
 12.10.2013
 BG
 Официален вестник на Европейския съюз
 L 272/39
 РЕГЛАМЕНТ ЗА ИЗПЪЛНЕНИЕ (ЕС) No 981/2013 НА КОМИСИЯТА
 от 11 октомври 2013 година
 за определяне на коефициента на разпределение, приложим към заявленията за лицензии за износ на сирене в Съединените американски щати през 2014 г. в рамките на някои квоти на GATT
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
 като взе предвид Регламент (ЕО) No 1187/2009 на Комисията от 27 ноември 2009 г. за определяне на специалните подробни правила за прилагането на Регламент (ЕО) No 1234/2007 на Съвета по отношение на лицензиите за износ и възстановяванията при износ за мляко и млечни продукти (2), и по-специално член 23, параграф 1, първа алинея и параграф 4, първа алинея от него,
 като има предвид, че:
 (1)
 С глава III, раздел 2 от Регламент (ЕО) No 1187/2009 се установява процедура за разпределение на лицензии за износ на сирене в Съединените американски щати в рамките на квотите на GATT, посочени в член 21 от същия регламент.
 (2)
 Заявленията за лицензии за износ за някои групи продукти и квоти надхвърлят наличните количества за квотната 2014 г. Поради това следва да се определят коефициентите на разпределение.
 (3)
 За групите продукти и квотите, за които са подадени заявления за количества, по-малки от наличните, е целесъобразно останалите количества да се разпределят пропорционално на заявените количества. Разпределението на допълнителните количества следва също така да бъде извършено, при условие че компетентният орган е уведомен за количествата, приети от съответния оператор, и заинтересованите оператори са представили обезпечение.
 (4)
 Предвид крайния срок за започване на процедурата за определяне на тези коефициенти съгласно член 23 от Регламент (ЕО) No 1187/2009, е целесъобразно настоящият регламент да влезе в сила възможно най-бързо,
 ПРИЕ НАСТОЯЩИЯ РЕГЛАМЕНТ:
 Член 1
 Заявленията за лицензии за износ, подадени съгласно Регламент (ЕО) No 1187/2009 за групите продукти и квотите, определени чрез „16-Токио и 16-, 17-, 18-, 20- и 21-Уругвай“ в колона 3 от приложението към настоящия регламент, се приемат, при условие че се прилагат коефициентите на разпределение, посочени в колона 5 от същото приложение.
 Член 2
 Заявленията за лицензии за износ, подадени съгласно Регламент (ЕО) No 1187/2009 за групите продукти и квотите, определени чрез „22-, 25-Токио и 22-, 25-Уругвай“ в колона 3 от приложението към настоящия регламент, се приемат за заявените количества.
 Лицензии за износ на допълнителни количества, които са разпределени чрез прилагане на посочените в колона 6 от приложението коефициенти на разпределение, могат да се издават след приемане от страна на оператора в срок една седмица от публикуването на настоящия регламент и при условие че е представено необходимото обезпечение.
 Член 3
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 11 октомври 2013 година.
 За Комисията,